  Алексей Арзамасцев Анжелика Тихонова корреспондент 0+ 2022-тӥ арын Вормон нуналэ Удмуртиын «Быронтэм полк» ужрад оффлайн амалэн ортчоз. Со сярысь, радъясьёс вылэ чӧлскыса, элькун тӧролэн но кивалтэтлэн пресс-службазы ивортӥз. Ижкарын колонна Вормон Парад бере ик Шор площадьысен кар администрцилэн юртэз дорозь мыноз 2020-тӥ но 2021-тӥ аръёсы эпидемиологи югдурен сэрен «Быронтэм полк» онлайн амалэн ортчылӥз. 2020-тӥ арын акцие Россиысь 2,4 миллионлэсь трос адямиослэсь куриськонъёс вуизы, Удмуртиысь – 34 сюрс. 2021-тӥ арын – Россиысь 2,5 миллион пала адямиослэсь, Удмуртиысь – 63 сюрс муртлэсь. «Быронтэм полк» ужрадэз 2015-тӥ арысен ортчытъяны кутскизы. Со улсын адямиос Быдӟым Атыкай оже пыриськем ӵыжы-выжыоссылэн туспуктэмъёсынызы урамъёс но карлудъёс кузя ортчизы. Шествие соку ик Вормон нуналлэн одӥгез валтӥсез ужрадэз луиз. 2019-тӥ арын Россиын «Быронтэм полке» 10,9 миллионлэсь трос адями пыриськиз, Удмуртиын – 35 сюрс адями. Россиын сяна, ужрадъёс эшшо 115 кунъёсын ортчизы.  Пусъём, ужрадэ асмылкыдчи луыса но пыриськыны луэ. Соос шествие орчлн дыръя сюрес дуртӥ «улэп жильы» кылдытозы, радъясьёслы юрттӥськозы. Нош медиа- но фотоволонтёръёс видео, туспуктэмъёс лэсьтозы, ивор вӧлмытыны юрттозы. Асмылкыдчи луон понна чӧлсконпусъя гожтӥськоно, куронъёсын тодматсконо но нимысьтыз дышетсконэз ортчоно. Тодэ вайытом, Удмуртиын «Поиск солдата» буре ваён элькун акция мынэ.  Тегъёс: ВормонНунал БыдӟымАтыкайож Удмуртия Ижкар Быронтэмполк  